# data[].attributes.attachment_link.title
Όλγα Κατζιλάκη-Chat GPT

# data[].attributes.headline
Εργασία στο μάθημα της Λογοτεχνίας σε συνεργασία με το chat gpt. Κείμενο: Στην εποχή του τσιμέντου και της πολυκατοικίας.

# data[].attributes.subject
Εργασία στο μάθημα της Λογοτεχνίας σε συνεργασία με το chat gpt. Κείμενο: Στην εποχή του τσιμέντου και της πολυκατοικίας.

# data[].attributes.body
Εβελίνα Μπέτα Β2

# data[].attributes.headline
Εργασία στο μάθημα της Λογοτεχνίας σε συνεργασία με το chat gpt 

# data[].attributes.subject
Εργασία στο μάθημα της Λογοτεχνίας σε συνεργασία με το chat gpt 

# data[].attributes.body
Εβελίνα Μπέτα Β2

# data[].attributes.headline
ΑΠΑΝΤΗΣΗ CHATGPT στην ερώτηση: Διαβασε το κείμενο και πες μου τι σημαινει το ρημα εξημερώνω

# data[].attributes.subject
ΑΠΑΝΤΗΣΗ CHATGPT στην ερώτηση: Διαβασε το κείμενο και πες μου τι σημαινει το ρημα εξημερώνω

# data[].attributes.body
Στο κείμενο, το ρήμα "εξημερώνω" έχει μια μεταφορική σημασία. Χρησιμοποιείται για να περιγράψει την επίδραση που έχει η δημιουργία σχέσεων και δεσμών μεταξύ ανθρώπων ή πλασμάτων. Συγκεκριμένα, όταν κάποιος "εξημερώνει" κάποιον ή κάτι, σημαίνει ότι δημιουργεί μια ειδική, συναισθηματική σύνδεση με αυτό το πρόσωπο ή αντικείμενο. Στη συγκεκριμένη περίπτωση, ο μικρός πρίγκιπας ενδιαφέρεται να δημιουργήσει μια σχέση φιλίας με την αλεπού, ώστε να μπορούν να είναι ένας για τον άλλον μοναδικοί στον κόσμο και να αντιλαμβάνονται τη ζωή με έναν ξεχωριστό τρόπο.

*Τέλεια απάντηση αλλά .... πολύ τέλεια

# data[].attributes.headline
ΜΙΚΡΟΣ ΠΡΙΓΚΗΠΑΣ

# data[].attributes.subject
ΜΙΚΡΟΣ ΠΡΙΓΚΗΠΑΣ

# data[].attributes.body
Έλα να παίξεις μαζί μου, της πρότεινε ο μικρός πρίγκιπας. Είμαι τόσο λυπημένος… – Δεν μπορώ να παίξω μαζί σου, είπε η αλεπού. Δεν είμαι εξημερωμένη. – Α, συγγνώμη, είπε ο μικρός πρίγκιπας. Όμως, ύστερα από σκέψη, πρόσθεσε: – Τι πάει να πει «εξημερώνω»; – Εσύ δεν είσαι από εδώ, είπε η αλεπού, τι γυρεύεις; – Γυρεύω τους ανθρώπους, είπε ο μικρός πρίγκιπας. Τι πάει να πει «εξημερώνω»; – Οι άνθρωποι, είπε η αλεπού, έχουν τουφέκια και κυνηγάνε… Μεγάλος μπελάς. Εκτρέφουν και κότες. Είναι το μόνο τους καλό. Κότες γυρεύεις; – Όχι, είπε ο μικρός πρίγκιπας. Γυρεύω φίλους. Τι πάει να πει «εξημερώνω»; – Είναι κάτι που έχει ξεχαστεί από καιρό, είπε η αλεπού. Σημαίνει «δημιουργώ δεσμούς…». – Δημιουργώ δεσμούς; – Βέβαια, είπε η αλεπού. Για μένα ακόμα δεν είσαι παρά ένα αγοράκι ολόιδιο μ' άλλα εκατό χιλιάδες αγοράκια. Και δε σε χρειάζομαι. Κι ούτε εσύ με χρειάζεσαι. Για σένα δεν είμαι παρά μια αλεπού ίδια μ' εκατό χιλιάδες άλλες αλεπούδες. Αν όμως μ' εξημερώσεις, θα χρειαζόμαστε ο ένας τον άλλο. Θα είσαι για μένα μοναδικός στον κόσμο, θα είμαι για σένα μοναδική στον κόσμο... – Αρχίζω να καταλαβαίνω, είπε ο μικρός πρίγκιπας. Ξέρω ένα λουλούδι... νομίζω πως μ' εξημέρωσε... – Πολύ πιθανόν, είπε η αλεπού. Βλέπει κανείς στη Γη τα πιο τρελά πράματα... – Α, δεν είναι στη Γη, είπε ο μικρός πρίγκιπας. Η αλεπού φάνηκε πολύ παραξενεμένη: – Σ' έναν άλλο πλανήτη; – Ναι. – Υπάρχουν κυνηγοί σ' εκείνο τον πλανήτη; – Όχι. – Ενδιαφέρον. Και κότες; – Όχι. – Τίποτα δεν είναι τέλειο, αναστέναξε η αλεπού. Όμως η αλεπού ξαναγύρισε στην προηγούμενη σκέψη της: – Η ζωή μου είναι μονότονη. Κυνηγάω κότες, οι άνθρωποι με κυνηγάν. Όλες οι κότες μοιάζουν κι όλοι οι άνθρωποι μοιάζουν. Γι' αυτό λοιπόν, βαριέμαι λίγο. Αν όμως μ' εξημερώσεις, η ζωή μου θα γίνει ηλιόλουστη, θ' αναγνωρίζω το θόρυβο ενός βήματος διαφορετικού απ' όλα τ' άλλα. Τα άλλα βήματα θα με κάνουν να κρύβομαι κάτω απ' τη γη. Το δικό σου, σαν μουσική, θα με τραβάει έξω απ' τη φωλιά μου. Κι έπειτα κοίτα. Βλέπεις εκεί πέρα, τα χωράφια με το στάρι; Δεν τρώω ψωμί. Το στάρι για μένα είναι άχρηστο. Τα χωράφια με το στάρι δε μου θυμίζουν τίποτα. Κι αυτό είναι λυπηρό. Όμως εσύ έχεις μαλλιά χρυσαφένια. Θα είναι υπέροχο λοιπόν όταν θα με έχεις εξημερώσει. Το στάρι, που είναι χρυσαφένιο, θα μου θυμίζει εσένα. Και θα μ' αρέσει ν' ακούω τον άνεμο μέσα στα στάχυα... Η αλεπού σώπασε και κοίταξε ώρα πολλή το μικρό πρίγκιπα: – Σε παρακαλώ... εξημέρωσε με, είπε. – Το θέλω, απάντησε ο μικρός πρίγκιπας, αλλά δεν έχω πολύ χρόνο. Έχω ν' ανακαλύψω φίλους και πολλά πράματα να γνωρίσω. – Γνωρίζουμε μονάχα τα πράματα που εξημερώνουμε, είπε η αλεπού. Οι άνθρωποι δεν έχουν πια καιρό να γνωρίζουν τίποτα. Τ' αγοράζουν όλα έτοιμα απ' τους εμπόρους. Επειδή όμως δεν υπάρχουν έμποροι που να πουλάν φίλους, οι άνθρωποι δεν έχουν πια φίλους. Αν θέλεις ένα φίλο, εξημέρωσέ με.